b'\n_START_ARTICLE_\nLavori\xc5\xa1ki\xc5\xb3 pagrindin\xc4\x97 mokykla\n_START_SECTION_\nIstorija\n_START_PARAGRAPH_\n1998\xc2\xa0m. rugs\xc4\x97jo 1 d. Vilniaus apskrities vir\xc5\xa1ininko administracijos sprendimu netoli Baltarusijos sienos atidaryta lietuvi\xc5\xa1ka pradin\xc4\x97 mokykla. Mokykla \xc4\xafkurta i\xc5\xa1nuomotame mediniame name netoli miestelio centro. Pirmosios dvi mokytojos: mokytoja Ramun\xc4\x97 Katinauskien\xc4\x97, mokytoja Maryt\xc4\x97 Tali\xc5\xa1auskien\xc4\x97 .Antrus mokslo metus prad\xc4\x97jo 17 mokini\xc5\xb3, pagaus\xc4\x97jo ir mokytoj\xc5\xb3 kolektyvas. Tre\xc4\x8diaisiais mokyklos gyvavimo metais, mokini\xc5\xb3 skai\xc4\x8diui dar labiau i\xc5\xa1augus, mokykla reorganizuota \xc4\xaf pagrindin\xc4\x99 mokykl\xc4\x85._NEWLINE_2001\xc2\xa0m. sausio 9 d. i\xc5\xa1kilmingai atidarytas naujas lietuvi\xc5\xa1kos Lavori\xc5\xa1ki\xc5\xb3 pagrindin\xc4\x97s mokyklos pastatas. 2004\xc2\xa0m. prie mokyklos prijungti keturi skyriai: pagrindin\xc4\x97s \xc5\xa0umsko, Medinink\xc5\xb3 ir Buivyd\xc5\xbei\xc5\xb3 mokyklos bei pradin\xc4\x97 Galgi\xc5\xb3 mokykla. Mokini\xc5\xb3 skai\xc4\x8diui nuolat augant mokyklos patalpose tapo ank\xc5\xa1ta, tod\xc4\x97l mokykla v\xc4\x97l buvo priversta nuomoti patalpas ir ten perkelti prie\xc5\xa1mokyklinio ugdymo grup\xc4\x99 bei dvi pradin\xc4\x97s mokyklos klases._NEWLINE_Mokykloje vykdomas ankstyvasis angl\xc5\xb3 kalbos mokymas: angl\xc5\xb3 kalbos pradedama mokytis nuo antros klas\xc4\x97s. Veikia dail\xc4\x97s, angl\xc5\xb3 kalbos, lenk\xc5\xb3 kalbos, muzikos, k\xc5\xabno kult\xc5\xabros, choreografijos, informatikos, jaun\xc5\xb3j\xc5\xb3 mi\xc5\xa1ko bi\xc4\x8diuli\xc5\xb3, darb\xc5\xa1\xc4\x8di\xc5\xb3j\xc5\xb3 rank\xc5\xb3 bei rai\xc5\xa1kiojo skaitymo b\xc5\xabreliai, veikia Dienos centras.'